﻿t 



— 100 — 



de croire que aucun desseing, intelligence ou pratique ne nous amené 

 en ce pais, où je n'avoys jamais délibéré de vivre trovs heures devant 

 mon partement de ma maison et l'advertissement que j'eus d'y desloger 

 soubdainement, et que je ne feray jamais faulte, en quelque lieu que je 

 soys, à la fidèle subjection et obéissance que je doy à vostre Majesté et 

 à son service, et qu'à ceste cause il vous plaist, Sire, ne m'esloigner de 

 vostre bonne grâce , me continuer vos bontés royalles , de me vouloir 

 tousjours tenir en vostre protection, sans adjuster foy à ceulx qui, par leur 

 passion , vouldroient calumnier mes actions et faire trouver mauvais que 

 j'aye cerché la seureté et conservation de ma personne el le repos en 

 l'aage où je suys, par ce seulement qu'ils sont marris de ce que j'ai es- 

 chappé leurs mains sanguinaires. Au demeurant, Sire, pour ce peu de 

 temps que je suys en ce pays , je ne puys vous en escrire aultre chose , si 

 non qu'a cest heur d'estre aujourd'huy le plus paisible de la chretieneté. 

 La Royne a commencé à m'user de grande gracieuseté et hospitalité, 

 m 'ayant faict recevoir et accommoder en ceste ville de maison hono- 

 rable à mon arriver. 



Sire, je supplye l'infinie bonté de Dieu vous vouloir conserver en 

 très-parfaicte santé longuement et heureusement. De Londres, ce xnij e 

 de septembre i568 l . 



Le même jour il écrivait à Catherine de Médicis : 



Madame, aussy tost que je suvs arrivé en ceste ville je n'ay voulu 

 faillir d'en tenir vostre Majesté advertie , et par moyen de mons r . l'am- 

 bassadeur vous faire de reschief entendre ce que je vous escripvois à 

 mon embarquement , qui est que, à mon très-grand regret , j'ay en cest 

 aage abandonné ma maison, ma patrie et ung royaulme où j'ay eu cest 

 honneur d'avoir esté tousjours auprès des roys bien traicté , et que ma 

 retraicte n'a point esté pour deffiance que j'aye de vous et de vostre 

 bonté , Madame , mais pour conserver ma vie et me garantir de l'injure 

 et oppression de ceulx que vous scavez estre ennemys fanatisés du repos 

 publicq, et particulièrement de toute ma maison, les quels ont aujour- 

 d'huy la force et puissance en main pour exécuter à leur plaisir leurs 

 mauvaises volontés, suppliant au reste vostre Majesté, Madame, vouloir 

 croire qu'aucun desseing, intelligence ou pratique ne m'ont conduit en 

 ce pays , où troys heures devant le soubdain partement de ma maison 

 je n'avoys jamays délibéré de venir, et que , en quelque heu que je soys , 

 vous ne trouverez que je soys autre que très-humble et très-fidele subject 

 et serviteur de vostre Majesté et que , à ceste cause , il vous plaise continuer 

 vos bonnes grâces et bontés sur ung sy anciens serviteur des roys vos 



1 Record office, State papers, France, vol. XLIII. (Copie du temps.) 



